System of a Down

היסטוריה, סגנון ומקורות השפעה

ב-1993, פגש דארון מאלכיאן את סרג' טנקיאן. טנקיאן היה נגן קלידים בלהקה, ומאלכיאן היה הסולן בלהקה אחרת. יחד הם הקימו להקה אשר נקראה "Soil", ושאבו אודאג'יאן הפך לבסיסט של הלהקה. מאוחר יותר הם שינו את שמם ל"סיסטם אוף אה דאון", על פי שיר שמאלכיאן כתב. השיר נקרא "ויקטימס אוף אה דאון", אך טנקיאן חשב שהמילה "סיסטם" תמשוך יותר קהל מ"ויקטימס", והם רצו שהאלבום שלהם יופיע בחנויות קרוב לאלבומיהם של "סלייר". לאחר מכן הם צירפו את אנדי קצ'טוריאן כמתופף, כשמאוחר יותר הוחלף בג'ון דאלמיאן כיוון שנפצע בידו.
הלהקה נהנתה מהצלחה בינונית עם הסינגלים הראשונים שפרסמה מאלבום הבכורה System of a Down. אולם הפריצה הגדולה שלהם באה מהאלבום השני, Toxicity ("רעילות"), שהתפרסם בתחילה בארצות הברית ובקנדה, ואשר גם קיבל את תואר הכבוד המפוקפק על היותו האלבום הראשון שהופיע באמריקה בשבוע של פיגועי 11 בספטמבר. השיר המפורסם והשנוי במחלוקת בו הוא Chop Suey! (כנראה קיצור של "Chop Suey-cide" שמשמעו התאבדות) שהתפרסם כבר בסוף הקיץ של 2001. שמו של השיר הגיע מתוך פואמה שנקראת "אבא ארמניה" ונכתבה על רצח העם הארמני בזמן מלחמת העולם הראשונה. הדובר בשיר שואל את אלוהים מדוע הוא זונח אותו, ו"אבא ארמניה" עונה לו בתשובה שממנה ניתן להסיק שהוא מצדיק התאבדות. משירים רבים של הלהקה ניתן להבין כי הם אנטי-מיליטנטים, כנראה עקב רצח העם הארמני. סיסטם אוף אה דאון קיבלו בארצות הברית, במשך שנת 2001 ו-2002, חשיפה ממושכת ללהיטים שהוציאו, ביניהם "Chop Suey!" ,"Toxicity" ,"Aerials", הגיעה עם האלבום השני. וכן "Innervision" מהאלבום השלישי.
האלבום השלישי שנקרא "Steal This Album!" ("גנוב את האלבום הזה!") מכיל שירים מעונת ההקלטות של "Toxicity". האלבום נקרא בשם זה מאחר שרוב הקלטות השירים שלו דלפו לאינטרנט לפני פרסומם הרשמי.
ב-2004 הקליטה הלהקה שני אלבומים חדשים על מנת לשחרר אותם ב-2005, בהפרש של חצי שנה האחד מהשני. האלבום הראשון שנקרא "Mezmerize" (עיוות של המילה: Mesmerize שמשמעה "לרתק") יצא בחודש מאי, בעוד שהאלבום השני, "Hypnotize" ("להפנט"), יצא בנובמבר 2005. בתחילת ינואר 2004 דלף לאינטרנט סינגל בשם "Cigaro" אשר זכה לשבחים מהמעריצים. ישנם הטוענים שההדלפה נעשתה על ידי חברי הקבוצה עצמם בהתחשב בכך שמקור ההדלפה הוא בדף אינטרנט המתאר בורג מהפנט (Mesmerize), כשמו של האלבום שעתיד לצאת ב-2005, וכן בעובדה שהלהקה ביצעה את השיר ימים אחדים לאחר ההדלפה במסגרת ה-Big Day Out, פסטיבל מוזיקת רוק הנערך אחת לשנה באזור אוסטרליה.
בטקס ה-EMA‏ (Mtv Europe Music Awards) בשנת 2005 זכתה הלהקה בפרס בקטגוריית מוזיקה אלטרנטיבית.
הלהקה משתמשת בשיריה במגוון כלים החל מגיטרות חשמליות, סיטארים, גיטרת 12 מיתרים ועד לכלים מזרח-אסייתיים מסורתיים רבים.
הלהקה הושפעה בצורה בולטת מלהקות ההבי מטאל המיתולוגיות בלאק סבאת' וסלייר, אבל גם מהרבה סגנונות מוזיקליים אחרים כמו ג'אז, פיוז'ן, מוזיקה ארמנית עממית, רוק קלאסי, בלוז, אינדסטריאל מטאל, ואפילו, מבחינה ווקאלית, מאופרה.
בשנת 2006 הודיעה סיסטם אוף אה דאון על פירוק זמני.
בתחילת 2008 אישר טנקיאן שהלהקה תחזור שוב אחרי שהוא יסיים את האלבום השני שלו (מדובר על סביבות 2010).
בשנת 2008 בראיון עם דארון מאלכיאן וג'ון דאלמיאן, הודיעו השניים כי אין בכוונתם לחזור ל-"System of a Down", אלא להתמקד בלהקתם הנוכחית "Scars On Broadway".
ב-29 בנובמבר 2010 הכריזה הלהקה על חזרה לפעילות אחרי למעלה מ-4 שנים של הפסקה.
בשבועות שלאחר מכן הודיעה הלהקה רשמית שהיא תופיע במהלך קיץ 2011 במספר פסטיבלי מוזיקה מובחרים באירופה: "Download Festival" יחד עם להקות כמו בלאק וייל בריידס, דף לפארד ולינקין פארק בדונינגטון שבבריטניה, "Rock Am Ring" שבגרמניה, "Greenfield Festival" שבשווייץ, "MetalTown" שבשוודיה, "Nova Rock Festival" שבאוסטריה ו-"Provinssirock" שבפינלנד.
ב-10 במאי 2011 נערכה ההופעה הראשונה של הלהקה מאז אוגוסט 2006.
כמו כן ב-4 במאי הוכרז שהלהקה תשתתף בפסטיבל Rock In Rio 2011 שיתקיים בריו דה ז'ניירו, ברזיל.

מחלוקת הגדרת הז'אנר

בקרב מעריצי הלהקה ואוהדי ההבי מטאל קיים ויכוח ישן בקביעת הסגנון בו הלהקה מנגנת: האם מדובר בנו-מטאל? (מונח שמעורר קונוטציה שלילית אצל אנשים מסוימים) או שזו מוזיקה קלילה שעדין נכללת בהבי מטאל או ברוק הכבד?
לדעת רבים, העובדה שסיסטם אוף אה דאון משתמשת לעיתים נדירות בלבד בסולו גיטרה, וכן העובדה שהלהקה משתמשת במבנה שירים אופייני לנו מטאל (בית, פזמון, בית, פזמון, גשר, פזמון), משייכות אותה בהכרח לז'אנר הנו-מטאל.
מצד שני, יש להתחשב בעובדה שהלהקה כללה רק בבודדים משיריה ראפ, שאופייני, גם אם לא בהגדרה רשמית, לז'אנר הנו-מטאל. בדרך כלל במקום זה עושה הלהקה שימוש לעיתים בגראולינג שמאפיין את הדת' מטאל. רכיב מאפיין אחר שמזוהה עם הנו-מטאל, הפטיפון (turntable), נעדר גם הוא מהרכב הכלים של הלהקה.
לסיסטם אוף אה דאון הודבקה, על ידי מעריציה ועל ידי התקשורת, תווית של להקת נו-מטאל מאז שהוקמה. הסיבה לכך נעוצה כנראה בעיתוי שבו בחרה הלהקה לשחרר את אלבומה הראשון: ההתפרצות הגדולה של הנו-מטאל בסוף שנות ה-90. בנוסף לכך, הופיעה הלהקה שלוש פעמים במסגרת פסטיבל האוזפסט, פסטיבל שנערך בארצות הברית מדי שנה ומושך אליו בדרך כלל להקות ומעריצי נו-מטאל.
דארון מאלכיאן, גיטריסט הלהקה, צוטט על ידי המגזין Guitar World כמי שהיה שמח אילו לא הייתה הלהקה מתפרסמת כלהקת נו-מטאל ואפילו הכחיש את השמועה שהם חלק מגל הלהקות לקורן או כל השפעה שלו מהם. סרג' טנקיאן, לעומת זאת, טען בראיון שנערך איתו שהלהקה לא יכולה להיכלל בשום ז'אנר מוזיקלי כזה או אחר.
בשנת 2006 יצא הסרט "Screamers".
הסרט מדבר על רצח העם הארמני ו-system of a down מופיעים באותו סרט.
סרג' טנקיאן מדבר באותו סרט על סבא שלו (ניצול רצח העם הארמני).
באותו סרט מצולמים קטעי הופעות של סיסטם אוף אה דאון.
סיסטם אוף אה דאון תמיד העבירו מסרים בכמה מהשירים שלהם על השואה עצמה ועל הניסיונות של טורקיה להתכחש לשואה זו.